Fakta om skolevalget 2013 Ekspandér faktaboks Skolevalget 2013 holdes ved videregående skoler her i landet 2. og 3. september. Skoler som ønsket det, kunne holde valg en uke tidligere.

Fløypartiene har tradisjonelt langt større oppslutning i skolevalg enn ved ordinære valg. Ved fem av de siste seks skolevalgene foran stortingsvalgene har enten Frp eller SV blitt største parti.

Arbeiderpartiet og Høyre har gjort det sterkere i skolevalg som er holdt foran kommunevalg. I 2011 ble Arbeiderpartiet største parti med Høyre på andre plass. Valgforskerne er spente på om denne tendensen slår ut også ved årets stortingsvalg.

Til sammen 192.897 elever er påmeldt til årets skolevalg. Antallet er høyere enn noensinne. 423 skoler deltar.

Resultatet gjøres kjent 3. september kl. 20. Kjelde: NTB

Alle partiene som stilte i skolevalget 2013 Ekspandér faktaboks Arbeiderpartiet

Sosialistisk Venstreparti

Rødt

Senterpartiet

Kristelig Folkeparti

Venstre

Høyre

Fremskrittspartiet

Norges Kommunistiske Parti

Miljøpartiet De Grønne

Pensjonistpartiet

Det Liberale Folkepartiet

Samfunnspartiet

Kystpartiet

Kristent Samlingsparti

Demokratene i Norge

De Kristne

Piratpartiet

Sykehus til Alta

Folkemakten

Folkeliste mot oljeboring i Lofoten, Vesterålen og Senja

Kilde: Samfunnsveven

Elevene flokket seg rundt de store partiene da de avla sine stemmer i år. Prognosene viste tidlig at det blåste en Høyre-vind i de videregående skolene.

Partiet fikk 28,3 prosent, men Arbeiderpartiet kommer på en solid andreplass med 23,2 prosent. Frp har falt drastisk fra sist skolevalg fra 24 prosent i 2009 til 15,6 prosent av stemmene i årets valg. Frp er dermed partiet som går mest tilbake.

Skolevalg 2013 Skolevalg i prosent Ap H Frp Sp SV V KrF Rødt MDG Pir 2013 23, 2 28,3 15,6 4,0 5,1 6,6 2,9 3,7 3,7 4,3 2009 23,4 16,2 24,0 5,8 10,3 6,0 3,7 4,8 1,3 - Endring - prosentpoeng -0,2 +12,1 -8,4 -1,8 -5,2 +0,6 -0,8 -1,1 +2,4 +4,3

Piratene slo de Grønne

Miljøpartiet de Grønne var spådd en stor framgang, og havnet rett under sperregrensa på 3,7 prosent. Det er en framgang på 2,4 prosentpoeng fra sist stortingsvalg.

Nykommerne Piratpartiet kapret derimot 4,3 prosent av stemmene, og fikk dermed nesetippen så vidt over sperregrensa.

Venstre er fjerde største parti, mens KrF bare ville fått to representanter på Stortinget dersom de unge fikk bestemme. I likhet med Senterpartiet sliter de med å fenge de unge velgerne.

I tillegg til Frp er det SV som går mest tilbake. SV blir mer enn halvert fra 10,3 prosent til 5,1 prosent i årets valg.

Dersom dette var reelle stortingsresultater ville mandatfordelinga ha vært følgende:

Høyre: 53 representanter



53 representanter Ap: 46 representanter



46 representanter Frp: 28 representanter



28 representanter Venstre: 11 representanter



11 representanter SV: 9 representanter



9 representanter Piratpartiet: 8 representanter



8 representanter Senterpartiet: 7 representanter



7 representanter MDG: 3 representanter



3 representanter KrF: 2 representanter



2 representanter Rødt: 2 representanter

Resultater fra skolevalget 2013 Foto: Grafikk: NRK

Vanligvis Ap og Frp som vinnere

Tradisjonelt sett er det Arbeiderpartiet og Frp som pleier å bli de største partiene når elevene går til valgurnene. SV opplevde å være størst ved kommunevalget i 1999 og tidlig på 90-tallet.

Ved forrige stortingsvalg i 2009 stemte elevene fram Frp som største parti med 24 prosents oppslutning. Arbeiderpartiet ble nest størst med 23,4 prosent, og Høyre lå helt nede på 16,2 prosent.

I alt deltok 390 skoler i årets valg.

Valgresultater fra skolevalg, utvikling over tid. Foto: Samfunnsveven / Skjermdump